3.9 सेकेंड में 100 की स्पीड पकड़ने का दावा, कीमत ₹2.35 करोड़
लग्जरी कार बनाने वाली जर्मन कंपनी मर्सिडीज-बेंज (Mercedes-Banz) आज (22 जून) को भारत में AMG SL55 रोडस्टर को अनवील करने जा रही है। SUV सेगमेंट की ये स्पोर्ट्स कार सिर्फ 3.9 सेकेंड में 100 KMPH की स्पीड पर दौड़ सकती है।
लग्जरी कार बनाने वाली जर्मन कंपनी मर्सिडीज-बेंज (Mercedes-Banz) आज (22 जून) को भारत में AMG SL55 रोडस्टर को लॉन्च कर दिया है। SUV सेगमेंट की ये स्पोर्ट्स कार सिर्फ 3.9 सेकेंड में 100 KMPH की स्पीड पर दौड़ सकती है।
कंपनी ने AMG SL55 रोडस्टर को सिंगल वैरिएंट में 2.35 करोड़ रुपए (ऑल इंडिया, एक्स-शोरूम) की कीमत पर इंडियन मार्केट में उतारा है। मर्सिडीज ने कार की बुकिंग शुरू कर दी है। जल्द ही इसकी डिलीवरी शुरू की जाएगी। मुंबई में हुए लॉन्चिंग इवेंट में मर्सिडीज-बेंज इंडिया के मैनेजिंग डायरेक्टर और CEO संतोष अय्यर और सेल्स एंड मार्केटिंग के वाइस प्रेसिडेंट लांस बेनेट मौजूद रहे।
12 साल बाद भारत में लॉन्च हुआ SL मॉडल
इंडिया में मर्सिडीज का SL मॉडल काफी पॉपुलर रहा है। AMG SL55 रोडस्टर की लॉन्चिंग के साथ ही मर्सिडीज के SL लाइनअप ने एक दशक बाद भारत में वापसी की है। इस मॉडल की सातवीं जनरेशन कार है और 12 साल बाद इंडियन मार्केट में उतारी गई है। कार को कंप्लीटली बिल्ट यूनिट (CBU) के रूप में भारत में बेचा जाएगा।
SL55 रोडस्टर सेकेंड जनरेशन के AMG GT के प्लेटफॉर्म पर बेस्ड है और मर्सिडीज ने इस मॉडल को पहली बार अफाल्टरबैक में डेवलप किया है। इस साल इंडियन मार्केट में कंपनी की तीसरी कार लॉन्च की गई है। इससे पहले AMG E54 कैब्रियोलेट और GT63 SE परफॉर्मेंस को लॉन्च किया गया था।
मर्सिडीज AMG SL55 रोडस्टर : परफॉर्मेंस
कार में मर्सिडीज-बेंज AMG का हैंडक्राफ्टेड M176 4.0-लीटर ट्विन-टर्बो V8 इंजन दिया गया है, जो 476 HP की पावर और 700 NM का टार्क जनरेट करता है। इस इंजन को AMG स्पीडशिफ्ट 9G 9-स्पीड ऑटोमैटिक ट्रांसमिशन के साथ ट्यून किया गया है।
इसके अलावा मर्सिडीज की 4Matic ऑल-व्हील ड्राइव सिस्टम भी मिलेगा। कार सिर्फ 3.9 सेकेंड में 0 से 100 KMPH की स्पीड हासिल कर सकती है। इसकी टॉप स्पीड 295 KMPH है। इसे सबसे तेज कारों में से एक माना जाता है।
इस स्पोर्ट्स कार में AMG राइड कंट्रोल सस्पेंशन, AMG परफॉर्मेंस एग्जॉस्ट और एक एक्टिव रियर एक्सल भी है जो 2.5 डिग्री तक घूम सकता है। इसके अलावा, SL55 रोडस्टर को RACE मोड, फ्रंट-एक्सल लिफ्ट सिस्टम और यलो ब्रेक कैलिपर्स ऑप्शन के साथ खरीदा जा सकता है।
मर्सिडीज AMG SL55 रोडस्टर : डिजाइन
मर्सिडीज-बेंज AMG SL55 टू-डोर वाली 4 सीटर स्पोर्ट्स कार है। इसके टॉप में रिट्रेक्टेबल सॉफ्ट फैब्रिक रूफ दिया गया है, जो सिर्फ 15 सेकेंड में ओपन या क्लोज हो सकता है। इस सॉफ्ट टॉप को 37 KMPH की स्पीड पर भी ओपन किया जा सकता है। इसके अलावा, कार के डिजाइन हाइलाइट्स में एक मल्टी-स्टेज एक्टिव रियर स्पॉइलर, 20-इंच के AMG एडिशन 5-स्पोक अलॉय व्हील और 2+2 कॉकपिट शामिल हैं।
पिछली जनरेशन के मुकाबले नए AMG SL 55 रोडस्टर के साइज को 100 MM बढ़ाया गया है और इसके वैट को 20KG तक कम किया गया है। कार 8 कलर ऑप्शन के साथ अवेलेबल है।
मर्सिडीज AMG SL55 रोडस्टर : इंटीरियर डिजाइन
कार को स्पोर्टी लुक देने के लिए इंटीरियर में AMG SL-55 रोडस्टर में ऑप्शनल नप्पा लेदर सीट अपहोल्स्ट्री, सीट के कलर के अनुसार हैंड स्टीच्ड लेदर लाइनिंग, आर्मरेस्ट के साथ एक सेंटर कंसोल और AMG मल्टीफंक्शन स्टीयरिंग व्हील मिलता हैं। इसके अलावा हीटिंग फंक्शन, स्पोर्टी एल्यूमीनियम पैडल, टरबाइन-प्रेरित एसी वेंट, सेंटर कंसोल पर कार्बन फाइबर इंसर्ट जैसे फीचर्स दिए गए हैं।
स्टीयरिंग व्हील का कंट्रोल पैनल टच स्विच से लैस है। केबिन में 12.3-इंच का ड्राइवर डिस्प्ले मिलेगा और 64 कलर एंबिएंट लाइटिंग, सेंटर स्टेज पर 1220W 17-स्पीकर बर्मेस्टर साउंड सिस्टम और वायरलेस चार्जिंग के साथ पोर्ट्रेट-स्टाइल 11.9-इंच टचस्क्रीन MBUX-संचालित इंफोटेनमेंट दिया गया है।
मर्सिडीज AMG SL55 रोडस्टर : सेफ्टी फीचर्स
AMG SL55 में सेफ्टी पैकेज मिलता है, जिसमें क्रॉसविंड असिस्ट, डुअल पॉप-अप रोल बार, 10 एयरबैग के साथ-साथ लेवल 2 ADAS फंक्शन भी शामिल है। एडवांस्ड सेफ्टी फीचर्स में ब्लाइंड-स्पॉट मॉनिटरिंग, एक्टिव ब्रैक असिस्ट, इमरजेंसी स्टॉप असिस्ट, एक्टिव लेन चेंज असिस्ट, एडॉप्टिव क्रूज कंट्रोल और बहुत कुछ शामिल हैं।